97.   ΒΑΣΙΛΙΚΟΝ ΔΙΑΤΑΓΜΑ υπ΄αριθ. 721 της 18/29 Οκτ.1968 (ΦΕΚ Α΄250) Περί μεταβιβάσεως αρμοδιοτήτων του Υπουργού Κοιν. Προνοίας εις τους Νομάρχας Αττικής και Πειραιώς. 2.Γ.α.97 Νομαρχίες 98.   ΝΟΜΟΘΕΤ. ΔΙΑΤΑΓΜΑ υπ’  αριθ.435 της 12/13 Φεβρ.1970 (ΦΕΚ Α΄ 36) Περί προσωρινής προσλήψεως προσωπικού επί σχέσει ιδιωτικού δικαίου εις τας Τεχνικάς Υπηρεσίας Δήμων και κοινοτήτων, προς κάλυψιν επειγουσών αναγκών. Άρθρ.1.-1.Πρός αντιμετώπισιν της υφισταμένης επειγούσης ανάγκης, λόγω των εγκριθεισών ηυξημένων πιστώσεων εκ του προγράμματος Δημοσίων Επενδύσεων, δια την εκτέλεσιν κοινωφελών δημοτικών και κοινοτικών έργων, επιτρέπεται η πρόσληψις, εις τας παρά ταις Νομαρχίαις Τεχνικάς Υπηρεσίας Δήμων και Κοινοτήτων (Τ.Υ.Δ.Κ.) κατ’ ανώτατον όριον πεντήκοντα διπλωματούχων μηχανικών, πεντήκοντα υπομηχανικών και εκατόν τεχνικών υπαλλήλων μέσων ή κατωτέρων τεχνικών σχολών, επί συμβάσει εργασίας ιδιωτικού δικαίου ωρισμένου χρόνου μή δυναμένη να διαρκέση πέραν της 31 Δεκ.1971, αφ’ ης οι προσληφθέντες απολύονται αυτοδικαίως και άνευ αποζημιώσεώς τινος άμα τη λήξει του χρόνου δι’ ον προσελήφθησαν. Προς κάλυψιν εκτάκτων αναγκών εκτελέσεως προγραμματισθέντων Έργων, παρετάθη η ανωτέρω προθεσμία ως ακολούθως: α)μέχρι της 31 Δεκ.1973, δια του Ν.Δ.1083/1971 (κατωτ. αριθ.107) β)μέχρι 31 Δεκ.1974, δια του Ν.Δ.243/1973 (κατωτ.αριθ.114) γ)μέχρι 31 Δεκ.1976, δια του Νόμ.57/1975 (κατωτ. αριθ. 119), του οποίου βλ. και λοιπάς διατάξεις. 2.Η κατανομή του ως άνω προσωπικού εις τας Νομαρχίας θα ενεργήται δι’ αποφάσεως του Υπουργού των Εσωτερικών, η δε πρόσληψις και ο καθορισμός των αποδοχών αυτών, δι’ αποφάσεως του οικείου Νομάρχου, εγκρινομένης υπό του Υπουργού των Εσωτερικών, δυναμένου να μεταρρυθμίζη ταύτην. 3.Το ανώτατον όριον αποδοχών καθορίζεται κατά κατηγορίαν, δια κοινής αποφάσεως των Υπουργών Εσωτερικών και Οικονομικών. Εξεδόθη η υπ’ αριθ.76491/6798 της 20 Απρ./2 Μαίου 1970 αποφ. Υπ. Εσωτερικών και Οικονομικών (ΦΕΚ Β΄ 301) δι’ ης καθωρίσθησαν τα ανώτατα όρια των πάσης φύσεως αποδοχών των προσληφθησομένων τεχνικών υπαλλήλων εις τας παρά ταις Νομαρχίαις ΤΥΔΚ, τροποποιηθείσα δια της υπ’ αριθ. 107464/2379 της 23 Ιουλ./11 Αυγ.1972 (ΦΕΚ Β΄576) ομοίας. 4.Αι δαπάναι μισθοδοσίας και πάσης φύσεως αποζημιώσεως του υπό εκάστης Νομαρχίας προσλαμβανομένου προσωπικού, εντελλόμεναι υπό του Νομάρχου, βαρύνουν τον προϋπολογισμόν της παρ’ αυτή Τ.Υ.Δ.Κ. Άρθρ.2.-Η ισχύς του παρόντος άρχεται απο της δημοσιεύεως εις την Εφημερίδα της Κυβερνήσεως. 99.   ΒΑΣΙΛΙΚΟΝ ΔΙΑΤΑΓΜΑ υπ’  αριθ.196 της 24 Φεβρ./6 Μαρτ.1970 (ΦΕΚ Α΄56) Περί επεκτάσεως των αρμοδιοτήτων του Νομάρχου και Περιφερειακών Υπηρεσιών επί θεμάτων αρμοδιότητος του Υπουργείου Συγκοινωνιών.   